Raul Vinni

Raul Vinni (sündinud 15. septembril 1977 Tallinnas) on eesti ajakirjanik.

Elulugu 
Ta on lõpetanud 1996. aastal Kuressaare Gümnaasiumi, õppinud aastatel 1997–2000 Tallinna Pedagoogikaülikoolis rekreatsioonikorraldust (diplomitöö: "Saaremaa kui Läänemere ja Eesti arvestatava turismipiirkonna rakendustulemused ja perspektiivid") ja omandanud 2022. aastal magistrikraadi Tartu Ülikooli ajakirjanduse ja kommunikatsiooni õppekaval (magistritöö "Vaatlus kui meetod kirjutavas ajakirjanduses").

Raul Vinni on töötanud Kuressaare Noorte Huvikeskuses projektijuhi ja Salme Põhikoolis kehalise kasvatuse õpetajana.

Aastatel 2007-2023 töötas ta ajalehe Saarte Hääl ajakirjanikuna.

Aastast 2023 asus ta tööle Hiiu Lehe tegevtoimetajana ning täidab ka peatoimetaja kohuseid

Aastast 2021 annab ta Saaremaa gümnaasiumis meediaõpetuse tunde ning juhendab kooli veebiväljande Silmapiir toimetuse tööd.

Tunnustus 
Raul Vinni kirjutatud arvamuslugu pealkirjaga "Suure väina sild kui prohvet Maltsveti valge laev" tunnistati 2014. aasta veebruari lõpus toimunud Eesti ajakirjanduspreemiate jagamisel parimaks maakonnalehes ilmunud arvamuslooks. 2018. aastal tunnistati arvamuslugu "Kuidas saada abi? Tuleb petta metoodilist juhendit" Eesti ajakirjanduspreemiate jagamisel parimaks maakonnalehes ilmunud arvamuslooks.

Ta on 2017. aastal moodustatud Rõuge valla ja 2014–2017 eksisteerinud Lääne-Saare valla sümboolika autor.

Hobid
Ta tegeleb lohesurfiga.

Isiklikku
Raul Vinni on vaegkuulja. 2021. aastal saavutas ta e-etteütluse kirjutamisel vaegkuuljate kategoorias III koha ja 2023. aastal II koha

Tema peres kasvab kaks tütart.

Viited

Välislingid
 Eve Tuisk Elu pärast KGd: Raul Vinni Nooruse Meridiaan, 25. november 2019
 "Kohvilaud". Külaliseks Raul Vinni. Raadio Kadi, 04. jaanuar 2020

Eesti ajakirjanikud
Sündinud 1977